Waltzing Matilda
Waltzing Matilda seu Latine reditum Carmen vagabundum (Latine 'Matilda valsans' vel 'Matildam valsans', ubi Matilda non femina, sed sacchus est) est notissima Australiae ballata silvestris (Anglice bush ballad), carmen vulgaris rusticum (country folksong) quod "publicum haud sollemni more Australiae carmen" appellatur. Nomen carminis ad peregrinationes operarii errantis (Anglice swagman) per terras agrestes refert. Carmen anno 1895 compositum est. Verba carminis historiam narrant operarii qui, theam ebullens, singulam ovem ad propinquum lacum reflexum (billabong, oxbow lake) pervenire videt, quam is capit, sed mox dominus et tres vigiles ad lacum equitant et ovem operario poscunt. Operarius, ove iam comesa, se in lacu summergit, et nunc defunctus dominum ut phantasma terret.